PATVIRTINTA

Vilniaus Šilo mokyklos

direktoriaus 2018 m. rugsėjo 3 d.

įsakymu Nr. V-139.2

**VAIRUOTOJO** **PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Vilniaus Šilo mokykla (toliau –mokykla) vairuotojo pareigybė (toliau – vairuotojo pareigybė) yra priskiriama kvalifikuotų darbuotojų grupei.

2. Pareigybės lygis - C.

3. Pareigybės paskirtis - techniškai tvarkingu mokykliniu mikroautobusu saugiai ir laiku vežioti mokinius ir Mokyklos lankytojus į/iš Mokyklos ir kitais ugdymo tikslais bei maršrutais, nurodytais Mokyklos direktoriaus įsakyme.

4. Vairuotojas tiesiogiai pavaldus Mokyklos direktoriui ir direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Vairuotojo kvalifikacijai keliami šie reikalavimai:

5.1. gali dirbti asmuo, turintis ne žemesnį kaip vidurinį išsilavinimą ir vairuotojo pažymėjimą, suteikiantį teisę vairuoti atitinkamos kategorijos transporto priemonę ir ne mažesnį kaip 3 metų vairuotojo darbo stažą;

6. Vairuotojas turi žinoti ir išmanyti:

6.1. kelių eismo taisykles ir praktiškai jomis vadovautis;

6.2. vairuojamo mikroautobuso įrengimo, veiklos principus ir naudojimo bei priežiūros ypatybes;

6.3. maršruto, kuriuo jis važinės ypatumus, sustojimų vietas, mokinių ir Mokyklos lankytojų skaičių, pavojingus kelio ruožus;

6.4. mokinių ir Mokyklos lankytojų vežimo ypatybes poilsio dienomis, ekskursijų metu, prasidėjus rudens ir žiemos sezonui bei nepalankiomis oro sąlygomis;

6.5. kaip jam elgtis eismo įvykio metu, mokėti suteikti pirmąją medicinos pagalbą nukentėjusiems nelaimingo atsitikimo metu;

6.6. kaip elgtis mikroautobuse kilus gaisrui.

7. Vairuotojas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais Mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Vairuotojo funkcijos:

8.1. atvykti į darbą nustatytu laiku, gerai pailsėjusiam, blaiviam;

8.2. patikrinti mikroautobuso techninę būklę; tikrinimo metu ypatingą dėmesį atkreipti į:

8.2.1. mikroautobuso kuro sistemos, šildymo ir tepimo sistemų būklę;

8.2.2. stabdžių ir vairo būklę;

8.2.3. mikroautobuso vidaus apšvietimo, signalizavimo, kontrolinių prietaisų darbą;

8.2.4. artimųjų ir tolimųjų šviesų žibintų, gabaritinių ir stovėjimo šviesų, posūkio rodiklių ir kt. veikimą;

8.3. patikrinti, ar mikroautobuse yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, mikroautobuso remontui kelionėje reikalingi įrankiai ir atsarginės dalys;

8.4. patikrinti, ar mikroautobuso duslintuvo vamzdis tvarkingas, ar išmetamos dujos nepateks į mikroautobuso saloną;

8.5. patikrinti mikroautobuso padangų būklę, ar slėgis jose atitinka norminį;

8.6. patikrinti, ar iš mikroautobuso nesisunkia vanduo/aušinimo skystis, kuras, tepalas, ar nestringa durų uždarymo mechanizmas;

8.7. pasirūpinti, kad ant mikroautobuso priekinės ir užpakalinės dalies būtų pritvirtinti kvadratiniai geltonos spalvos skiriamieji ženklai su raudonu apvadu ir juodu kelio ženklo simboliu VAIKAI, kad ant autobuso šono būtų užrašas MOKYKLINIS bei įstaigos pavadinimas;

8.8. jeigu mikroautobusas nešvarus, privalo išvalyti jo saloną, nuplauti mikroautobuso išorę;

8.9. išvykstant į kelionę, su savimi turėti vairuotojo pažymėjimą, transporto priemonės registravimo liudijimą ir jos valstybinės techninės apžiūros taloną, įstatymų nustatytą draudimo dokumentą, gimnazijos direktoriaus įsakymą, kelionės lapą, maršruto tvarkaraštį ir kitus būtinus dokumentus;

8.10. kelių eismą kontroliuojantiems pareigūnams pareikalavus, pateikti atitinkamus dokumentus;

8.11. laiku ir saugiai nuvežti mokinius ir Mokyklos lankytojus į paskirties vietą;

8.12. laukti mokinių ir Mokyklos lankytojų nustatytose mikroautobuso sustojimo vietose – stotelėse;

8.13. užtikrinti, kad mokiniai ir Mokyklos lankytojai galėtų saugiai įlipti ir išlipti iš mikroautobuso nustatytose sustojimo vietose pagal mokinių ir Mokyklos lankytojų gyvenamąją vietą;

8.14. stebėti mokinius ir Mokyklos lankytojus, kad jie įliptų į mikroautobusą ir išliptų iš jo mikroautobusui sustojus. Įlipus mokiniams ir Mokyklos lankytojams, patikrinti, ar mikroautobuso durelės gerai uždarytos;

8.15. reikalauti, kad mokiniai ir Mokyklos lankytojai liptų į mikroautobusą ir išliptų iš jo tvarkingai.

8.16. reikalauti iš mokinių ir Mokyklos lankytojų laikytis mokinių elgesio taisyklių, neleisti smurtauti, tyčiotis, triukšmauti, vartoti necenzūrinius žodžius, įvairius kvaišalus, šiukšlinti ir pačiam elgtis kultūringai: nerėkti, nesikeikti, nerūkyti mikroautobuse ir mokiniams ir Mokyklos lankytojams matant bei kt.;

8.17. mokinius ir Mokyklos lankytojus vežti su nuolat įjungtomis artimosiomis žibintų šviesomis; avarinę signalizaciją (žiburėlius) įjungti sustojus, kai mokiniai ir Mokyklos lankytojai įlaipinami ar išlaipinami;

8.18. išlaipinti mokinius ir Mokyklos lankytojus taip, kad jiems nereikėtų pereiti kelio; jeigu tokios galimybės nėra, išlipantiems iš mikroautobuso mokiniams ir Mokyklos lankytojams paaiškinti, kad į kitą kelio ar gatvės pusę galima eiti tik nuvažiavus mikroautobusui ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių;

8.19. vežti mokinius ir Mokyklos lankytojus labai atidžiai, pasirinkti saugų greitį, nepradėti staigiai važiuoti ir staigiai stabdyti, išskyrus atvejus, kai staigus stabdymas būtinas avarijai išvengti;

8.20. vežant mokinius ir Mokyklos lankytojus atidžiai stebėti šviesoforų, eismą reguliuojančių pareigūnų signalus, kelio ženklus, kelių ženklinimą, mikroautobuso mechanizmų ir prietaisų darbą;

8.21. važiuoti per nesaugomą geležinkelio pervažą tik įsitikinus, kad neartėja traukinys. Per saugomą geležinkelio pervažą reikia važiuoti tik tada, kai užtvaras pakeltas, šviesoforas išjungtas arba jame šviečia žalia šviesa, ir įsitikinus, kad neartėja traukinys;

8.22. dėl gedimo mikroautobusui sustojus geležinkelio pervažoje, vairuotojas privalo nedelsdamas išlaipinti mokinius ir Mokyklos lankytojus, bandyti nustumti mikroautobusą, o jeigu tai padaryti neįmanoma ir girdisi artėjančio traukinio bildesys, reikia gestais signalizuoti garvežio mašinistui apie pavojų;

8.23. mokyklinio mikroautobuso vairuotojas privalo:

8.23.1. nevežti mokykliniu mikroautobusu pašalinių asmenų (atsitiktinių pakeleivių, Mokyklos darbuotojų, mokinių tėvų, globėjų, rūpintojų, giminaičių ir kt.), kurie neįrašyti Mokyklos direktoriaus įsakyme;

8.23.2. nevežti daugiau mokinių ir Mokyklos lankytojų, negu mokykliniame mikroautobuse

yra sėdimų vietų;

8.23.3. sugedus mikroautobusui arba įvykus nelaimei, nepalikti mokinių ir Mokyklos

lankytojų be priežiūros; įvykus nelaimei, jeigu yra sužeistų, nedelsiant kviesti greitąją pagalbą ir policiją, pačiam suteikti pirmąją pagalbą nukentėjusiems, o sugedus mikroautobusui, kuriuo toliau tęsti kelionės neįmanoma, mokinius ir Mokyklos lankytojus išleisti vykti į Mokyklą ar namus tik su lydinčiu suaugusiu Mokyklos darbuotoju (draudžiama palikti mokinius ir Mokyklos lankytojus vienus arba vienus išleisti vykti į Mokyklą ar namus);

8.23.4. apie įvykusią nelaimę nedelsiant pranešti Mokyklos administracijai;

8.24. kad mikroautobuse nekiltų gaisras, vairuotojas privalo:

8.24.1. neleisti susikaupti ant mikroautobuso variklio ir jo karterio dulkėms, susimaišiusioms su kuru ir tepalais;

8.24.2. nenaudoti atviros ugnies arti kuro sistemos ir kuro bako;

8.24.4. gerai prižiūrėti mikroautobuso elektros įrenginius;

8.25. jeigu autobuse kilo gaisras, reikia nedelsiant evakuoti iš jo mokinius ir Mokyklos lankytojus į saugią vietą ir gesinti ugnies židinį turimomis priemonėmis (gesintuvu, nedegiu audeklu, smėliu ir kt.);

8.26. mokyklinio mikroautobuso vairuotojas privalo kasdien aiškiai ir įskaitomai pildyti kelionės dokumentus, periodiškai atlikti mikroautobuso techninę priežiūrą, laiku šalinti gedimus, galinčius turėti įtakos eismo saugumui, nustatytu periodiškumu paruošti ir pristatyti mikroautobusą techninei apžiūrai;

8.27. negalėdamas atvykti į darbą dėl ligos ar kitų svarbių priežasčių, iš anksto pranešti apie tai Mokyklos direktoriaus pavaduotojui ūkiui.

8.28. dalyvauja veikloje, užkertančioje kelią bet kokioms smurto, prievartos apraiškoms.

8.29. pastebėjęs ar sužinojęs apie patyčias ir smurtą, imasi veiksmų tam sustabdyti.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

9. Vairuotojas atsako už:

9.1. patikėtų pareigų sąžiningą ir tikslų vykdymą;

9.2. vairavimą neblaiviam, apsvaigusiam nuo alkoholio, narkotikų ar kitokių kvaišalų;

9.3. įvykdytą avariją, dėl ko buvo sudaužytos transporto priemonės, jei buvo mokinių, Mokyklos lankytojų ar kitų žmonių aukų;

9.4. saugaus greičio nepasirinkimą, dėl ko mikroautobusas nuriedėjo nuo kelkraščio, apvirto ir buvo lengvai ar sunkiai (mirtinai) sužaloti mokiniai ir Mokyklos lankytojai;

9.5. pažeistą darbo drausmę, dėl ko mokiniai ir Mokyklos lankytojai laiku nebuvo nuvežti į paskirties vietą;

9.6. mokinių ir Mokyklos lankytojų saugumo neužtikrinimą mikroautobuse (leido smurtauti, tyčiotis, vartoti kvaišalus, necencūrinius žodžius ir kitaip netinkamai elgtis) ir išlipus iš autobuso (neperspėjo, kaip saugiai pereiti gatvę ir leido smurtauti, tyčiotis, vartoti kvaišalus, necencūrinius žodžius ir kitaip netinkamai elgtis).

10. Vairuotojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Su Vairuotojo pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data) (vardas ir pavardė, parašas, data)